พลเอก ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหมรู้สึกยินดีที่กระทรวงต่างประเทศ สหรัฐอเมริกา ได้ประกาศในรายงานการค้ามนุษย์ TIP report 2018 โดยไทยได้รับการจัดอันดับดีขึ้นจาก Tier 2 watch list ปี 2017 เป็น Tier 2 สะท้อนให้เห็นถึงความมุ่งมั่น ตั้งใจจริงของรัฐบาลไทย ในการทำงานอย่างหนัก ร่วมกันแก้ไขปัญหาการค้ามนุษย์ที่ผ่านมาอย่างต่อเนื่อง พร้อมยืนยันว่า รัฐบาลไทย ภายใต้การนำของ พล.อ.ประยุทธ์ จันทร์โอชา นายกรัฐมนตรี จะยังคงความพยายามหลักเดินหน้าป้องกันปราบปรามและแก้ปัญหาการค้ามนุษย์อย่างเต็มกำลังต่อเนื่องกันไป ให้มีผลทั้งทางกว้างและทางลึก โดยในปี 2562 ประเทศไทยจะเป็นประธานอาเซียน เราจะผลักดันยกระดับการขับเคลื่อนแก้ไขปัญหาการค้ามนุษย์ ให้มีผลร่วมกันระดับภูมิภาคมากขึ้น